Diari Oficial de la Generalitat Valenciana


Sumari del DOGV 7495, del 30-03-2015 (2015/2627)

RESOLUCIÓ de 19 de febrer de 2015, de la Direcció General de Transports i Logística, per la qual s'establix el nombre d'amarradors base d'ús públic i la seua segmentació per trams d'eslora/mànega en els ports de Torrevieja, Santa Pola i el Campello.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7495

Data del DOGV
:   30-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2627


Data del document
:   19-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 19 de febrer de 2015, de la Direcció General de Transports i Logística, per la qual s'establix el nombre d'amarradors base d'ús públic i la seua segmentació per trams d'eslora/mànega en els ports de Torrevieja, Santa Pola i el Campello. [2015/2627]  
Les «Normes per a la gestió d'amarradors de titularitat pública per a embarcacions esportives en els ports de gestió directa de la Generalitat Valenciana», aprovades pel Decret 37/2002, de 5 de març, del Govern Valencià, publicades en el DOGV núm. 4209 de dimecres 13 de març de 2002, proporcionen el marc normatiu de gestió i preveuen, entre altres regulacions, que s'establisca el nombre d'amarradors de base i la seua segmentació per trams d'eslora/mànega en cada port.  
  
En els ports de gestió directa es van establir tres categories / trams d'amarradors de base, que van ser:  
Categoria A de 5.00 m de llarg 2.00 m d'ample  
Categoria B de 6.00 m de llarg 2.50 m d'ample  
Categoria C de 8.00 m de llarg 3.00 m d'ample  
Des de la primera assignació de la prestació del servici d'amarrador no s'han establit noves dimensions d'amarradors de base, calat i distribució d'estos amarradors de base en la longitud real utilitzable dels pantalans públics; en què la modalitat d'atracada predominant és l'atracada en punta.  
Esta circumstància ha motivat una situació no desitjable i insostenible en el temps, perquè així les embarcacions es constrinyen les unes amb les altres i s'invadixen entre elles, en els seus elements de defensa i en l'espai d'amarradors dels contigus, de manera que es fa impossible que tots els titulars de la prestació del servici d'amarrador d'un mateix tram/categoria disposen d'idèntic espai d'amarrador i, si així ho sol·liciten, puguen dur a terme un canvi d'embarcació posterior a la resolució d'assignació, en el tram respectiu, en igualtat de dimensió màxima d'embarcació. D'altra banda, la disponibilitat pressupostària no permet escometre la modernització i/o ampliació dels pantalans ni dels seus trens de morts.  
Tot això aconsella determinar el nombre actual d'amarradors de base en què es pot sol·licitar la prestació del servici d'amarrador o, si és el cas, la inscripció en llista d'espera; així com establir les dimensions màximes d'eslora, mànega i calat dels amarradors de base en els pantalans públics de gestió directa dels ports de Torrevieja, Santa Pola i el Campello.  
En conseqüència, l'aplicació de les noves dimensions dels amarradors de base a totes les sol·licituds dels inscrits en les respectives llistes d'espera d'estos ports pot comportar alguna alteració en l'orde que amb l'antic tram s'obtenia; però es continua ordenant, dins de cada nou tram de la nova segmentació, per la primitiva data d'alta de les sol·licituds d'inscripció.  
D'altra banda s'estan produint reclamacions dels sol·licitants inscrits en les llistes d'espera motivades per la dilació d'anys en el procés d'assignacions de prestació del servici d'amarrador per llista d'espera. El nombre dels pantalans públics i els seus amarradors de base planificats en els ports de la Generalitat Valenciana és reduït, i a més de poca disponibilitat i rotació, pel reduït nombre de sol·licituds de baixa en la prestació del servici d'amarrador. La demanda incessant de sol·licituds d'inscripció en llista d'espera que es produïx fins i tot en anys de contracció econòmica, perquè s'ha invertit el trànsit normal des de les instal·lacions nàutiques esportives de caràcter públic a les de caràcter privatiu, també incrementa la dilació. S'han fet sol·licituds dels inscrits en les llistes d'espera perquè s'autoritze el canvi d'embarcació previ a l'adjudicació de la prestació del servici d'amarrador i que, en l'actual marc normatiu, només s'atenien quan s'acreditava la ineludibilitat en el canvi d'embarcació sol·licitat, en què calia, si era el cas, aportar la baixa de l'embarcació en el Registre Marítim Espanyol, o no era possible atendre-los.  
  
És aconsellable, per això, establir els requisits que permeten l'autorització de sol·licituds de canvi d'embarcació mantenint el número d'orde assignat i la primitiva data de la sol·licitud als sol·licitants inscrits en les llistes d'espera.  
Fent ús de les atribucions que conferix el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
  
Primer  
1. Determinar el nombre actual d'amarradors de base en què es pot sol·licitar la prestació del servici d'amarrador o, si és el cas, la inscripció en llista d'espera; i establir les dimensions màximes d'eslora, mànega i calat dels amarradors de base, en els pantalans públics de gestió directa dels ports de Torrevieja, Santa Pola i el Campello, de manera que resulten per port:  
  
Port de Torrevieja  
Amarradors de base: 180.  
Segmentació per trams d'eslora/mànega:  
Categoria A: eslora màxima 5.00 m/ mànega màxima 1.95 m; en pantalà 1 costat nord i pantalà 2 costat sud.  
Calat màxim 1.50 m  
Categoria B: eslora màxima 6.00 m/ mànega màxima 2.45 m; en pantalà 1 costat nord i pantalà 2 costat sud.  
Calat màxim 1.50 m  
Categoria C: eslora màxima 8.00 m/ mànega màxima 2.95 m; en pantalà 1 costat sud i pantalà 2 costat nord.  
Calat màxim 2.00 m  
  
Port de Santa Pola  
Amarradors de base: 420.  
Segmentació per trams d'eslora/mànega:  
Categoria A.1: eslora màxima 5.00 m/ mànega màxima 1.95 m; en pantalà 1.  
Calat màxim 1.50 m  
Categoria A.2: eslora màxima 5.00 m/ mànega màxima 2.45 m; en pantalà 2 i pantalà 3 costat est.  
Calat màxim 1.50 m  
Categoria B: eslora màxima 6.00 m/ mànega màxima 2.45 m; en pantalà 3 costat oest i pantalà 4.  
Calat màxim 1.50 m  
Categoria C: eslora màxima 8.00 m/ mànega màxima 2.95 m; en pantalans 5, 6 i 7.   
Calat màxim 2.00 m  
  
Port del Campello  
Amarradors de base: 100.  
Segmentació per trams d'eslora/mànega:  
Categoria A: eslora màxima 5.00 m/ mànega màxima 1.95 m; en pantalà 1.  
Calat màxim 1.50 m  
Categoria B: eslora màxima 6.00 m/ mànega màxima 2.35 m; en pantalà 2 costat nord.  
Calat màxim 1.50 m  
Categoria C: eslora màxima 7.50 m/ mànega màxima 2.65 m; en pantalà 2 costat sud.  
Calat màxim 2.00 m  
  
2. Les dimensions per a les embarcacions seran les descrites en les característiques principals del full d'assentament del Registre Marítim Espanyol o en declaració escrita de conformitat per al disseny, amb els requeriments de la Directiva 94/25/CE esmenada per la Directiva 2003/44/CE.  
3. Els titulars de la prestació del servici d'amarrador que van obtindre assignació abans d'esta resolució les embarcacions dels quals tinguen dimensions no previstes en la relació de l'epígraf primer u, podran continuar amb la prestació del servici d'amarrador que se li va fer al titular per a la seua embarcació en l'espai d'amarrador assignat llavors. Si així ho sol·liciten podran dur a terme el canvi d'embarcació en l'espai d'amarrador assignat amb anterioritat sempre que la nova embarcació s'adapte a les noves dimensions màximes d'eslora, mànega i calat de l'amarrador assignat, d'acord amb les relacionades en l'epígraf primer u.  
  
Segon  
Aplicar les dimensions màximes d'eslora, mànega i calat, relacionades en l'epígraf primer u, a totes les sol·licituds dels inscrits en les llistes d'espera dels ports de Torrevieja, Santa Pola i el Campello, de manera que es conforme una nova tramificació/segmentació de les llistes d'espera.  
  
Tercer  
El titular de l'embarcació, inscrita en la llista d'espera, podrà sol·licitar el canvi d'embarcació; si la nova embarcació es manté dins de la mateixa categoria d'amarrador de la sol·licitud inicial no es veurà alterada la seua posició en la llista d'espera. Però si per les noves dimensions la nova embarcació s'enquadrara dins d'una altra categoria d'amarrador, passarà a ocupar l'últim lloc de la categoria d'amarrador que li corresponga.  
  
Esta resolució no esgota la via administrativa. En contra es pot interposar un recurs d'alçada davant del secretari autonòmic de d'Infraestructures, Territori i Medi Ambient en el termini d'un mes, comptat des de la data en què es publique en el Diari Oficial de la Generalitat Valenciana.  
Queda sense efectes la Resolució d'1 de juliol de 2014, de l'enginyer tècnic d'Obres Públiques de l'Àrea Sud: sobre modificació per necessitats d'explotació en l'ordenació dels amarradors públics de gestió directa i de la segmentació en sol·licituds de les llistes d'espera, en els ports de Torrevieja, Santa Pola i el Campello.  
Esta resolució entrarà en vigor l'endemà que es publique en el Diari Oficial de la Generalitat Valenciana.  
  
València, 19 de febrer de 2015. El director general de Transports i Logística: Pablo Cotino Mulet.